বাংলাদেশের উঠতি অভিনেত্রী শবনম ফারিয়া। পদ্মাপাড়ে বিপুল জনপ্রিয় শবনম গঙ্গাপাড়েও অভিনয় করার স্বপ্ন দেখেন। জনপ্রিয় এই বাংলাদেশি অভিনেত্রী কিন্তু নিজের ভাললাগা-র বিষয়ে অকপট। সম্প্রতি এক বাংলাদেশি প্রচারমাধ্যমে নিজের ভাললাগা ব্যক্ত করেছেন তিনি। সেখানেই তিনি জানিয়েছেন, মাশরাফি-র প্রেমে পাগল তিনি।

এই বিষয়ে অন্যান্য খবর

সকলের অগোচরে হঠাৎ কেন বিয়ে করলেন তাসকিন, ফাঁস অজানা রহস্য


মাশরাফি মোর্তাজা এমনিতে ক্রিকেট বিশ্বে যথেষ্ট শ্রদ্ধেয় এক ব্যক্তিত্ব। নির্বিবাদী মাশরাফিকে পছন্দ করেন না, এমন ক্রিকেট সমর্থক গোটা বিশ্বে পাওয়া বিরল। যাইহোক, শান্তশিষ্ট এই মাশরাফি-রই প্রেমে পড়ে গিয়েছিলেন বাংলাদেশের অভিনেত্রী শবনম ফারিয়া।
বাংলাদেশের জেন-এক্স প্রজন্মের জনপ্রিয় মডেল ও অভিনেত্রী শবনম ফারিয়া। অনেক তরুণের ক্রাশ তিনি। তবে তাঁর ক্রাশ কিন্তু মাশরাফি-ই। ফারিয়া ওপার বাংলার এক টিভি চ্যানেলের সাক্ষাৎকারে বলেন ‘‘প্রথম যেদিন সরাসরি মাশরাফিকে দেখি, আমার পা কাপছিল। আধাঘন্টা কথা বলতে পারছিলাম না।” ২০০৯ সালে স্টেডিয়ামে খেলা দেখতে গিয়ে প্রথমবার মাশরাফিকে সরাসরি দেখেন তিনি। তারপরেই রীতিমতো কাত তিনি।
ফারিয়া বলেছেন, ‘‘আমি শুধু মাশরাফির ভক্ত-ই না, আমার প্রথম ক্রাশ বলতে পারেন মাশরাফি।’’ প্রথমবার সরাসরি সাক্ষাৎ-এ কী ঘটেছিল? সাক্ষাৎকারে ফারিয়া জানান, ‘‘নিশ্চুপ ছিলাম শুধু দেখছিলাম তাকিয়ে।’’